**OBRAZLOŽENJE PRORAČUNA**

**OPĆINE SVETI IVAN ŽABNO**

**ZA 2017. I PROJEKCIJA ZA 2018. I 2019. GODINU**

PRAVNI OSNOV

Odredbama članka 39. Zakona o proračunu („Narodne novine“, broj 87/08., 136/12.i 15/15), predstavničko tijelo donosi proračun na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za sljedeće dvije proračunske godine do konca tekuće godine, i to u roku koji omogućuje primjenu proračuna s 1. siječnjem godine za koju se donosi proračun. Izmjene i dopune proračuna provode se po postupku za donošenje proračuna i projekcija.

OBRAZLOŽENJE

UVOD

Metodologija za izradu proračuna jedinice lokalne i područne (regionalne) samouprave propisana je Zakonom o proračunu („ Narodne novine“ broj 87/08., 136/12. i 15/15), podzakonskim aktima kojima se regulira provedba navedenog Zakona, ponajprije Pravilnikom o proračunskim klasifikacijama (Narodne novine, br. 26/10. i 120/13) i Pravilnikom o proračunskom računovodstvu i Računskom planu („Narodne novine, br. 124/14. i 115/15). U izradi proračuna i financijskih planova nema značajnijih metodoloških promjena u odnosu na prethodnu godinu. Međutim skreće se pozornost na usklađenost iznosa u planovima razvojnih programa sa sredstvima planiranim proračunom. U slučajevima izmjena proračuna, odnosno promjene sredstava planiranih za razvojne programe, potrebno je izmijeniti i planove razvojnih programa.

Prihodi proračuna za 2017. godinu planirani su u iznosu od 9.480.000,00 kn koji se sastoje od 8.941.000,00 kn prihoda poslovanja, 539.000,00 kn prihoda od prodaje nefinancijske imovine. Projicirani prihodi u 2018. i 2019. godini iznose 9.639.840,00 kn, odnosno 9.853.900,00 kn.

PRIHODI PRORAČUNA

Porezni prihodi planirani su s 3.050.000,00 kuna za 2017. godinu.

Prihodi pomoći planirani su s 4.240.264,00 kn, a čine ih prihodi pomoći namijenjeni financiranju kapitalnih projekata u iznosu 100.000,00 kn od Ministarstva kulture, za predškolski odgoj 10.000,00 kn, pomoći iz županijskog proračuna - drvarina 30.400,00 kn, pomoći iz županijskog proračuna – održavanje lokalnih izbora 180.000,00 kn, pomoći JLP(R)S kao kompenzacija na ime povrata poreza na dohodak građanima po godišnjoj prijavi i pomoć II. skupini temeljem indexa razvijenosti – 1.269.864,00 kn, planirano na osnovu realizacije tekuće godine, tekuće pomoći Fonda za energetsku učinkovitost – 100.000,00 kn, tekuće pomoći od izvanproračunskih korisnika – HZZ, 100.000,00 kn za javne radove, te kapitalne pomoći iz državnog proračuna temeljem prijenosa EU sredstava 2.000.000,00 kn, za financiranje izgradnje vrtića i modernizaciju nerazvrstanih cesta.

Prihodi od imovine planirani su s 578.956,69 kn, a čine ih najvećim dijelom prihodi od zakupa i iznajmljivanja imovine, odnosno poslovnih prostora, te stanova i prihodi od nezakonito izgrađenih zgrada.

Prihodi od upravnih i administrativnih pristojbi, pristojbi po posebnim propisima planirani su sa 1.044.779,31 kn. U ovoj skupini prihoda najznačajniji su prihodi od komunalne naknade, planirani u iznosu 620.000,00 kn, doprinosi za šume u iznosu u iznosu 150.000,00 kn, komunalni doprinos u iznosu 60.000,00, prihodi mještana za modernizaciju nerazvrstanih cesta u iznosu 100.000,00 kn, ostali prihodi planirani su u manjim iznosima.

Tekuće donacije trgovačkih društava planirani su s iznosom od 8.000,00 kn

Kazne, upravne mjere i ostali prihodi odnose se na troškove prisilne naplate u iznosu 19.000,00 kn.

Prihodi od nefinancijske imovine planirani su sa 539.000,00 kn, a plan za 2017. godinu odnosi se na poljoprivredno zemljište (prodaja) 500.000,00, građevinsko zemljište 20.000,00 kn i prihode od prodaje stanova sa stanarskim pravom 19.000,00 kn.

RASHODI PRORAČUNA

Prema općem dijelu proračuna, u kojem su rashodi proračuna prikazani samo po ekonomskoj klasifikaciji, struktura rashoda je slijedeća:

1. Rashodi poslovanja s planom od 7.726..000,00 kn
2. Rashodi za nabavu nefinancijske imovine 1.754.000,00 kn.

Rashodi poslovanja su rashodi koji obuhvaćaju rezultate transakcija koje utječu na smanjenje neto vrijednosti, a klasificiraju se na sljedeće skupine računskog plana:

31 - Rashodi za zaposlene 765.006,00 kn

32 - Materijalni rashodi 4.261.984,00 kn

34 - Financijski rashodi 15.000,00 kn

35 - Subvencije 36.000,00 kn

37 - Naknade građanima i kućanstvima na temelju osiguranja i druge naknade – 418.400,00 kn

38 - Ostali rashodi 2.229.610,00 kn.

Rashodi za nabavu nefinancijske imovine jesu:

41 – Rashodi za nabavu neproizvedene dugotrajne imovine – 25.000,00 kn

42 – Rashodi za nabavu proizvedene dugotrajne imovine – 1.729.000,00 kn

POSBNI DIO

U Posebnom dijelu proračuna rashodi se prate po organizacijskoj, funkcijskoj, programskoj klasifikaciji i izvorima financiranja.

U nastavku je dan pregled rashoda po programima koji su definirani u proračuna za 2017. godinu:

UKUPNO RASHODI/IZDACI 9.480.000,00kn

Program 1000 FINANCIRANJE REDOVNE DJELATNOSTI OPĆINE 1.808.330,00kn

Program 1000 VODOVOD 1.400.000,00kn

Program 1001 IZGRADNJA CESTA 2.210.000,00kn

Program 1002 IZGRADNJA KOMUNALNE INFRASTRUKTURE 354.000,00kn

Program 1003 ODRŽAVANJE KOMUNALNE INFRASTRUKTURE 448.736,00kn

Program 1004 ODRŽAVANJE GRAĐEVINSKIH OBJEKATA 125.000,00kn

Program 1000 PROSTORNI PLAN 15.000,00kn

Program 1001 KAPITALNA ULAGANJA 25.000,00kn

Program 1002 PROGRAMI NA SANACIJI SMETIŠTA 10.000,00kn

Program 1000 GEODETSKO KATASTARSKA IZMJERA 12.600,00kn

Program 1000 ŠKOLSTVO 148.000,00kn

Program 1001 PROGRAM PREDŠKOLSKOG ODGOJA 1.618.500,00kn

Program 1002 SUFINANCIRANJE SPORTA, KULTURE I RELIGIJE 329.000,00kn

Program 1003 SUFINANCIRANJE UDRUGA 70.000,00kn

Program 1004 PROGRAM POTPORA U OBRAZOVANJU 154.000,00kn

Program 1000 PROGRAM SOCIJALNE SKRBI I ZDRAVSTVA 279.834,00kn

Program 1001 PROGRAMI HUMANITARNIH UDRUGA 30.000,00kn

Program 1000 POTICANJE POLJOPRIVREDNIH GOSPODARSTAVA I

POLJOPRIVREDE 84.000,00kn

Program 1000 ZAŠTITA OD POŽARA I SPAŠAVANJE 166.000,00kn

Program 1000 DRUŠTVENI DOMOVI 192.000,00kn

Iz tabelarnog prikaza je vidljivo da je proračunom stavljen naglasak na izgradnju vodovodne mreže u planiranom iznosu 1.400.000,00 kn, modernizaciju i održavanje nerazvrstanih cesta, putne i kanalske mreže i mostova u iznosu 2.210.000,00 kn i izgradnju dječjeg vrtića što u programu predškolskog odgoja iznosi 1.500.00,00 kn dok se preostali iznos od 118.500,00 kn odnosi na materijalne troškove djelatnika u predškolskom odgoju, te pomoći Ministarstva znanosti i obrazovanja za predškolski odgoj.

Program 1000 FINANCIRANJE REDOVNE DJELATNOSTI OPĆINE na organizacijskoj klasifikaciji OPĆINSKOG VIJEĆA sastoji se od slijedećih aktivnosti:

Kroz Aktivnost A100001 Materijalni rashodi planirana su sredstva za razdoblje 2017. do 2019. godine i to za naknade troškova vijećnicima, naknade troškova za lokalne izbore, naknadu zamjeniku načelnika, reprezentaciju, rashode protokola u iznosu 450.000,00 kn, uz smanjenje za 2018. godinu jer su predviđeni jedni izbori, a 2019. dvoji.

Aktivnost A100002 Političke stranke planirana su sredstva za političke stranke u iznosu 23.100,00 kn za 2017. godinu, te malo povećanje za 2018., 2019. godinu.

Aktivnost A100003 Sponzorstva odnose se na pokroviteljstva Općine planirana u iznosu 16.000,00 kn za 2017. godinu.

Aktivnost A100005 Materijalni rashodi i rashodi za usluge planirani su u iznosu 63.500,00 kn za 2017. godinu, a odnosi se na odvjetničke usluge, planirani iznos 8.500,00 kn, premije osiguranja imovine 5.000,00 kn i geodetsko-katastarske usluge 50.000,00 kn.

Program 1000 Prostorni plan na organizacijskoj klasifikaciji Općinskog vijeća planiran je sa slijedećim aktivnostima:

Aktivnost ZZPU-Izrada izvješća o stanju u prostoru planirana je za 2017. u iznosu 15.000,00.

Program 1000 Poticanje poljoprivrednih gospodarstava i poljoprivrede sastoji se od planirane

Aktivnosti A100001 Tekuće donacije gospodarstvenicima i uzgajivačima za sufinaciranje stočarke izložbe u planiranom iznosu od 38.000,00 kn.

Na organizacijskoj klasifikaciji JEDINSTVENOG UPRAVNOG ODJELA planirani su sljedeći programi:

Program 1000 Financiranje redovne djelatnosti u iznosu od 1.255.730,00 planiran je za 2017. godinu, a sastoji se od slijedećih aktivnosti:

Kroz Aktivnost A100004 Rashodi za zaposlene planirana su sredstva za razdoblje od 2017. do 2019. godine i to za podmirenje bruto plaća i doprinosa na plaće za obavezno zdravstveno osiguranje, ozljede na radu i osiguranje u slučaju nezaposlenosti za 5 zaposlenih službenika i namještenika i dužnosnika, ostali rashodi za zaposlene, te sredstva za javne radove u iznosu 664.006,00 kn za 2017. godinu.

Aktivnost A100005 Materijalni rashodi i rashodi za usluge planirana je za 2017. godinu sa 516.724,00 kn, u iznosu su sadržane dnevnice za službeni put, naknade na službenom putu, naknade za prijevoz na posao i s posla, seminari, savjetovanja, uredski materijal, literatura, materijal i sredstva za čišćenje, motorni benzin i dizel gorivo, tekuće održavanje fotokopirnog aparata i ostalih uređaja, sitni inventar, usluge telefona, telefaksa, poštarina, sufinanciranje dimnjačarske usluge, ugovori o djelu, članarine-HRT, javnobilježničke pristojbe, ostali nespomenuti rashodi poslovanja, usluge platnog prometa, usluge banaka, radna i zaštitna odjeća, usluge održavanja računala i printera, usluge čišćenja snijega, troškovi pružanja savjetodavnih usluga – konzultantske usluge, tisak, usluge održavanje programa i tuzemne članarine- gradovi i općine. U navedenoj aktivnosti planirano je za 2018. i 2019. godine obračun naknade za uređenje voda. 5% prikupljenih sredstava će pripasti općini.

Aktivnost A100006 Izrada strateškog razvojnog programa općine planirana je od 2017. do 2019. godine u iznosu 50.000,00 kn

Aktivnost A100008 Opremanje jedinstvenog upravnog odjela planirana je od 2017. do 2019. godine u iznosu 25.000,00 kn, a odnosi se na nabavu računala, uredskog namještaja i informatičkih programa.

Program 1000 VODOVOD planiran je u iznosu 1.400.000,00 kn, a sastoji se od slijedećih aktivnosti:

Kapitalni projekt K100007 Kapitalne donacije Komunalnom poduzeću Križevci za vodovod Temeljem Zakona o vodama, cijelim sustavom vodoopskrbe upravlja Komunalno poduzeće Križevci pa stoga sva sredstva za izgradnju vodovoda na području naše općine refundiramo Komunalnom poduzeću Križevci.

Program 1000 Izgradnja cesta

Aktivnost A100001 Modernizacija nerazvrstanih cesta planirana je za 2017. godinu u iznosu 1.760.000,00 kn, cilj aktivnosti je osigurati bolje uvjete stanovanja mještana općine.

Aktivnost A100002 Putna i kanalska mreža planom za 2017. planirana je sa 100.000,00 kn i očekivani cilj je spriječiti poplave, odnosno poboljšati odvodnju.

Aktivnost A1000003 Tekuće održavanje mostova plan 2017. do 2019. iznos je 20.000,00 kn po godinama.

Aktivnost A100005 Snimanje i ucrtavanje cesta planirano je za 2017. godinu iznosom od 30.000,00 kn.

Aktivnost A100006 Održavanje nerazvrstanih cesta planirana je za 2017., 2018., 2019. godinu sa 300.000,00 kn, 336.600,00 i 339.900,00kn.

Program 1002 Izgradnja komunalne infrastrukture,

Kapitalni projekt K100001 Kanalizacija planiran je za 2017. godinu sa 100.000,00 kn, sredstva se također refundiraju Komunalnom poduzeću Križevci jer upravljaju i sustavom odvodnje.

Kapitalni projekt K100002 Projektna dokumentacija u iznosu 200.000,00 kn za 2017. godinu planirana je za dom u Markovcu Križevačkom, Novom Glogu i nerazvrstane ceste.

Kapitalni projekt K100004 Plan gospodarenja otpadom planiran je iznosom od 4.000,00 kn za dopunu plana jer je izašao u međuvremenu novi Zakon o gospodarenju otpadom.

Tekući projekt T100001 Financiranje izrade popratne dokumentacije za korištenje EU sredstava planiran je iznosima 50.000,00 kn, 51.000,00 kn, 51.500,00kn za 2017., 2018. i 2019. godinu, sredstva će se koristiti za prijave na raspisane natječaje za korištenje EU sredstava.

Program 1003 Održavanje programa komunalne infrastrukture

Aktivnost A100001 Održavanje javne rasvjete plan za 2017. godinu je 408.779,31 kn, očekuje se jeftinija struja pošto smo prešli na drugog isporučitelja, odnosno Hrvatski telekom d.d.

Planirani iznos obuhvaća rekonstrukciju javne rasvjete u iznosu 150.000,00 kn, vršenje nadzora 4.779,31 kn, javnu rasvjetu i održavanje javne rasvjete u iznosu 254.000,00 kn.

Aktivnost A100002 Održavanje javnih površina i odvoz smeća planirana je za 2017. godinu sa 29.956,69 kn, a odnosi se na radove na javnim površinama i odvoz smeća.

Aktivnost A100004 Modernizacija nogostupa planirana je za 2017. godinu sa 10.000,00 kn.

Program 1004 Održavanje građevinskih objekata sadrži slijedeće aktivnosti:

Aktivnost A100001 Održavanje građevinskih objekata, konkretno za održavanja zgrada općine planirano je 100.000,00 kn kroz godine, a za 2019. - 112.170,00 kn.

Aktivnost A100002 Uređenje autobusnih stajališta planirano je 25.000,00 kn za 2017. godinu

Program 10001 Ostala kapitalna ulaganja sastoji se od Kapitalni projekt K100001 Otkup zemljišta planiran je za 2017. u iznosu 25.000,00 kn.

Program 1001 Sanacija smetišta sadrži Kapitalni projekt K100001 Sanacija smetišta koji je planiran kroz godine sa 10.000,00 kn.

Program 1000 Geodetsko-katastarska izmjera sadrži Aktivnost A100001 Geodetsko-katastarska izmjera planirana sa 5.000,00 kn.

Aktivnost A100002 Uknjižba poljoprivrednog zemljišta na RH planirana je 2017-2019 sa 2.600,00 kn.

Aktivnost A100003 Sudske pristojbe planirana je sa 5.000,00 kn za 2017. godinu.

Program 1000 Školstvo sastoji se od slijedećih aktivnosti:

Aktivnost A100001 Poklon paketi planirana je sa 6000,00 kroz sve godine, a odnosi se na darivanje djece od 1-4 razreda za Sv. Nikolu.

Aktivnosti A100002 Tekuće donacije školi planirana je u iznosu 25.000,00 kn kroz godine, navedenom aktivnošću podržavaju se aktivnosti O.Š.“ Grigor Vitez“ Sveti Ivan Žabno, a prema priloženim zamolbama osnovne škole.

Aktivnost A100002 Stipendije i školarine planirana je za 2017. godinu u iznosu 50.000,00 kn, cilj aktivnosti je dodjela stipendija za omogućavanje nastavka školovanja, odnosno fakulteta, te doprinos jačanju obrazovanosti mještana općine.

Aktivnost A100005 Sufinanciranje cijene prijevoza učenika i studenata je potpora Općine planirana u iznosu 15.000,00 kn za 2017. godinu, s planiranim povećanjem za 2018. i 2019. godinu.

Kapitalni projekt K100003 Izgradnja sportske dvorane planirana je za 2018. godinu s iznosom od 1.500.000,00 kn , kao i za 2019. godinu.

Cilj aktivnosti: Osiguranje uvjeta za bavljenje sportom kao društvenom djelatnošću od posebnog interesa koja doprinosi zdravom životu, promicanju pozitivnih životnih vrijednosti i stvaranju pozitivnog natjecateljskog ozračja.

Tekući projekt T100001 Dječje igralište planiran je u iznosu 10.000,00 kn za 2017. godinu.

Tekući projekt T100002 Naknada logopedu za rad s djecom planiran je u iznosu 42.000,00 kn za 2017. godinu.

Program 1001 Program predškolskog odgoja planiran je po aktivnostima:

Aktivnost A100001 Financiranje redovne djelatnosti planirana je u iznosu 118.500,00 kn za 2017. s povećanjem za 2018. i 2019. godinu u cilju zadržavanja postojećeg broja stručnih zaposlenika u skladu s državnim pedagoškim standardom koji će svojim radom omogućiti provođenja redovnih djelatnosti ustanove i posebne programe.

Cilj predškolskog odgoja je holističkim pristupom postići takvo okruženje koje će

svojom kvalitetom osigurati optimalne uvjete življenja, učenja, odgoja i razvoja djece u

predškolskoj ustanovi. Cilj programa predškole je adaptacija i socijalizacija djece u odgojno-obrazovnim skupinama kako bi se pripremili za polazak u osnovnu školu.

Kapitalni projekt K100003 Izgradnja dječjeg vrtića planirana je u iznosu 1.500.000,00 kn.

Program 1002 Sufinanciranje sporta, kulture i religije planiran je od 2017.-2019 iznosima od 329.000,00 kn za 2017. godinu, 282.640,00 kn za 2018. i 284.460,00 kn za 2019. godinu, a sastoji se od sljedećih aktivnosti:

Aktivnost A1000008 Etnografska zbirka planirana je iznosom od 2.000,00 kn za 2017. godinu, Aktivnost A100001 Gradska knjižnica planirana je sa 16.000,00 kuna za korištenje bibliobusa, aktivnost A100011 Radio Križevci planirana je za 2017. sa iznosom 8.000,00 kn, aktivnost A1000013 Tekuće donacije vjerskim zajednicama planirana je za 2017. godinu sa 50.000,00 kn, Aktivnost Gradski muzej Križevci za arheološka iskapanja planirano je 3.000,00 kroz godine.

Aktivnost A1000017 Sredstva za sport planirana su za 2017. godinu sa 180.000,00 kn, odnosno 132.600,00 kn, za 2018. i 133.900,00 kn za 2019. godinu.

Kapitalni projekt K100001 Kapitalne donacije – Crkva Sv. Julijana planirana je iznosom 70.000,00 kn za 2017. godinu.

Program 1003 Sufinanciranje udruga, Aktivnost A100004 Sufinanciranje projekata i programa udruga – kultura planirana je iznosom od 70.000,00 kn što će dobivati udruge na području općine koje se prijave na natječaj.

Program 1004 Program potpora u obrazovanju planiran ja sa 154.000,00 kn, Aktivnost A100001 Sufinanciranje smještaja u vrtić planirana je sa 154.000,00 kn za 2017. godinu.

Program socijalne skrbi i zdravstva planiran je sa 279.834,00 kn, Aktivnost A100001 Briga o starijim osobama i umirovljenicima odnosi se na troškove geronto domaćice koja brine o starijim i nemoćnim osobama, a planirana je za 2017 godinu sa 23.924,00 kn.

Aktivnost A100002 Briga o socijalno ugroženim skupinama planirana je sa 71.000,00 kn za 2017. godinu s povećanjem kroz godine.

Ova aktivnost odnosi se na sve oblike socijalnih pomoći koje će se sukladno Programu

javnih potreba u socijalnoj skrbi na području Općine Sveti Ivan Žabno za 2017. godinu dodjeljivati građanima i kućanstvima u socijalno-zaštitnoj potrebi.

Aktivnost A100006 Pomoć obiteljima i kućanstvima – ogrjev planirana je u iznosu 30.400,00 kuna kroz godine.

Cilj navedenih aktivnosti je isplata pomoći građanima i kućanstvima koji trenutno

nisu u mogućnosti financijski skrbiti o sebi i svojim obiteljima.

Aktivnost A100007 Provođenje natalitetnih mjera planirana je u iznosu 78.000,00 kn, odnosi se na porodiljne naknade koje isplaćuje općina u iznosu 1.500,00 kn po rođenom djetetu.

Aktivnost A100008 Sufinanciranje zdravstvene zaštite planirana je u iznosu 76.510,00 kn, a odnosi se na sufinanciranje dežurstva Ljekarne Križevci u planiranom iznosu od 6.510,00 kn i deratizacije i dezinsekcije koja se jednom godišnje provodi na području općine, a planirana je iznosom od 70.000,00 kn.

Program 1001 Programi humanitarnih udruga planiran je iznosom od 30.000,00 kn za 2017. godinu, a sadrži: Aktivnost A100001 Ostale humanitarne aktivnosti planirani iznos 22.000,000 kn, odnosi se na tekuće donacije Crvenom križu po zakonskoj obavezi i Aktivnost A100002 Zaštita socijalno osjetljivih kategorija društva planirana je u iznosu 8.000,00 kn za 2017. godinu.

Program 1000 Poticanje poljoprivrednih gospodarstva i poljoprivrede sastoji se od aktivnosti:

Aktivnost A100002 Pomoć za ublažavanje posljedica od elementarnih nepogoda planirana je sa 40.000,00 kn kroz godine.

Tekući projekt T10003 Izrada lokalne razvojne strategije planiran je sa 6.000,00 kn.

Program 1000 Zaštita od požara i spašavanje planiran je za 2017 godinu iznosom od 166.000,00kn, a obuhvaća aktivnost A100001 Ostale tekuće donacije-VZ Sveti Ivan Žabno, plan za 2017. godinu 160.000,00 kn, što je zakonska obveza i Aktivnost A100002 Civilna zaštita planirana je kroz godine sa 4.000,00 kn, Aktivnost A100003 Financiranje Hrvatske gorske službe spašavanja planirana je iznosom od 2.000,00 kn.

Program 1000 Društveni domovi sastoji se od Aktivnosti A100001 Adaptacija društvenih domova koja je planirana iznosom 150.000,00 kn za razdoblje 2017.-2019. godina i Aktivnosti A100002 rasvjeta u društvenim domovima, gdje je planiran iznos od 42.000,00 kn.